కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
GST council:చ‌క్కెర‌పై జీఎస్టీకి రాష్ట్రాల అభ్యంత‌రం
చక్కెరపై జీఎస్టీ కాకుండా అదనంగా రెండు శాతం మేర సెస్‌ను విధించేందుకు గాను మోడీ సర్కారు చేసిన యత్నాన్ని జీఎస్టీ మండలి సమావేశంలో రాష్ట్రాలు తిప్పికొట్టాయి.
Samayam Telugu | Updated:
May 5, 2018, 04:27PM IST
చ‌క్కెర‌
చక్కెరపై జీఎస్టీ కాకుండా అదనంగా రెండు శాతం మేర సెస్‌ను విధించేందుకు గాను మోడీ సర్కారు చేసిన యత్నాన్ని జీఎస్టీ మండలి సమావేశంలో రాష్ట్రాలు తిప్పికొట్టాయి. ఒక‌వేళ ఆ సెస్ విధించి ఉంటే ప్ర‌భుత్వానికి రూ.6700 కోట్ల ఆదాయం వ‌చ్చి ఉండేది. ప్రజల నిత్యావసరాల్లో భాగమైన చక్కెరపై అదనపు సెస్‌ వేస్తే సర్కారు ఖజానాకు ఆదాయం వస్తుందని మోడీ సర్కారు పన్నాగం పన్నింది. ఇదే విషయాన్ని జీఎస్టీ కౌన్సిల్‌ ఆమోదానికి తీసుకువచ్చింది. అయితే దీనిని చాలా రాష్ట్రాల మంత్రులు వ్యతిరేకిం చినట్టుగా తెలుస్తోంది. ఫలితంగా ఆర్థిక శాఖ ఈ అంశంపై నిర్ణయాన్ని వాయిదా వేస్తున్నట్టుగా తెలిపింది. ఇదే అంశంపై పశ్చిమ బెంగాల్‌ ఆర్థిక శాఖ మంత్రి అమిత్‌ మిశ్రా వివరణనిస్తూ సర్కారు ఆలోచన సామాన్యుడిపై మరింత భారాన్ని మోపుతుందన్న అభిప్రాయం సమావేశంలో రాష్ట్రాల నుంచి వ్యక్తమైనట్టుగా తెలిపారు. ఈ నేపథ్యంలోనే సర్కారు అదనపు సెస్‌ విషయంలో వెనుకడుగు వేసినట్టు తెలుస్తోంది.